Kuntala

Kuntala on Vihdissä, Uudellamaalla sijaitseva entinen kunnantalo. Vuonna 1911 talkootyönä valmistuneen jugend-tyylisen hirsirakennuksen suunnitteli Artturi Hiidenheimo ja puutavaran lahjoitti vihtiläisten tilojen isännät. Alkujaan Kuntala toimi käytännössä seurojentalona, josta oli varattu pari huonetta Vihdin kunnantoimistolle. Vihdin kunnanvirasto toimi rakennuksessa vuodesta 1911 vuoteen 1972.

Aikojen saatossa Kuntalassa on toiminut muun muassa Vihdin verotoimisto ja Vihdin pääkirjasto. Kirjasto siirtyi Kuntalasta Vihdin kirkonkylän uuteen koulukeskukseen syksyllä 2019.

Lue myös 

 Vihdin kunnanvirasto (rakennus)

Lähteet 

Vihdin rakennukset ja rakennelmat
Suomen kunnantalot